ᱪᱚᱱᱫᱚᱱ ᱛᱤᱣᱟᱨᱤ

ᱪᱚᱱᱫᱚᱱ ᱛᱤᱣᱟᱨᱤ (ᱤᱝᱞᱤᱥ ᱺ Chandan Tiwari) ᱫᱚ ᱵᱤᱦᱟᱨ ᱨᱤᱱᱤᱡ ᱢᱤᱫ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱠᱟᱱᱟᱭ ᱾  ᱩᱱᱤ ᱫᱚ ᱵᱷᱚᱡᱽᱯᱩᱨᱤ, ᱢᱚᱜᱚᱫᱷᱤ, ᱢᱚᱭᱛᱷᱤᱞᱤ, ᱱᱟᱜᱽᱯᱩᱨᱤ, ᱚᱵᱚᱫᱷᱤ ᱟᱨ ᱦᱤᱱᱫᱤ ᱮᱢᱟᱱ ᱯᱟᱹᱨᱥᱤ ᱛᱮ ᱥᱟᱶᱛᱟ ᱟᱹᱨᱤ ᱥᱮᱨᱮᱧ ᱠᱚᱭ ᱥᱮᱨᱮᱧ ᱟᱠᱟᱫᱼᱟ ᱾ ᱩᱱᱤ ᱫᱚ ᱵᱤᱥᱢᱤᱞᱞᱟ ᱠᱷᱟᱱ ᱢᱟᱹᱱ ᱥᱟᱨᱦᱟᱣ ᱮ ᱧᱟᱢ ᱟᱠᱟᱫᱼᱟ ᱾ ᱩᱱᱤ ᱫᱚ ᱯᱩᱨᱵᱤ, ᱥᱚᱦᱨᱟ, ᱯᱚᱪᱨᱟ ᱜᱟᱱᱫᱷᱤ ᱥᱮᱨᱮᱧ, ᱪᱷᱚᱴ ᱥᱮᱨᱮᱧ ᱴᱷᱩᱢᱨᱤ ᱮᱢᱟᱱ ᱞᱮᱠᱟᱱ ᱥᱟᱶᱛᱟ ᱟᱹᱨᱤ ᱥᱮᱨᱮᱧ ᱠᱚᱭ ᱥᱮᱨᱮᱧᱟ ᱾

 ᱯᱩᱭᱞᱩ ᱡᱤᱭᱚᱱ 
ᱥᱤᱧᱚᱛ ᱫᱤᱥᱚᱢ ᱵᱤᱦᱟᱨ ᱯᱚᱱᱚᱛ ᱵᱷᱚᱡᱽᱯᱩᱨᱤ ᱦᱚᱱᱚᱛ ᱨᱮᱱᱟᱜ ᱵᱚᱫᱚᱠᱟ ᱟᱹᱛᱩ ᱨᱮ ᱪᱚᱱᱫᱚᱱ ᱛᱤᱣᱟᱨᱤ ᱫᱚᱭ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱚᱱᱟ ᱛᱟᱭᱚᱢ ᱩᱱᱤ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱦᱟᱨᱟᱵᱩᱨᱩ ᱞᱮᱱ ᱛᱟᱦᱮᱸᱫ ᱾ ᱵᱤᱱᱚᱵᱟ ᱵᱷᱟᱵᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱤᱹ ᱮᱹ ᱥᱟᱹᱛ ᱠᱟᱛᱮ, ᱟᱞᱟᱦᱟᱵᱟᱫᱽ ᱨᱮᱱᱟᱜ ᱯᱨᱚᱭᱟᱜᱽ ᱥᱚᱝᱜᱤᱛ ᱥᱚᱢᱤᱛᱤ ᱨᱮ "ᱯᱨᱚᱵᱷᱟᱠᱚᱨ" ᱠᱚᱨᱥ ᱞᱟᱹᱜᱤᱫ ᱧᱩᱛᱩᱢ ᱮ ᱚᱞ ᱞᱮᱫ ᱛᱟᱦᱮᱸᱫ ᱾ ᱫᱤᱞᱞᱤ ᱥᱚᱨᱠᱟᱨ ᱞᱟᱹᱜᱤᱫ ᱢᱚᱭᱛᱷᱤᱞᱤ ᱟᱨ ᱵᱷᱚᱡᱽᱯᱩᱨᱤ ᱯᱟᱹᱨᱥᱤ ᱛᱮ ᱢᱮᱱᱟᱜ ᱟᱹᱛᱩ ᱫᱤᱥᱚᱢ ᱨᱮᱱᱟᱜ ᱟᱨ ᱟᱫᱚᱜ ᱠᱟᱱ ᱥᱮᱨᱮᱧ ᱠᱚ ᱪᱮᱛᱟᱱ ᱨᱮ ᱠᱷᱚᱸᱫᱽᱨᱚᱝ ᱮ ᱪᱷᱩᱴᱟᱹᱣ ᱟᱠᱟᱱᱟ ᱾ 
 ᱠᱟᱹᱢᱤ  
ᱵᱷᱚᱡᱽᱯᱩᱨᱤ, ᱢᱚᱜᱚᱫᱷᱤ, ᱢᱚᱭᱛᱷᱤᱞᱤ, ᱚᱵᱚᱫᱷᱤ ᱟᱨ ᱵᱟᱹᱲᱛᱤ ᱠᱟᱛᱮ ᱵᱷᱚᱡᱽᱯᱩᱨᱤ ᱯᱹᱟᱨᱥᱤ ᱨᱮᱱᱟᱜ ᱥᱟᱶᱛᱟ ᱟᱹᱨᱤ ᱥᱮᱨᱮᱧ ᱠᱚ ᱥᱮᱨᱮᱧᱤᱭᱟᱹ ᱞᱮᱠᱟᱛᱮ ᱪᱚᱱᱫᱚᱱ ᱛᱤᱣᱟᱨᱤ ᱫᱚ ᱟᱹᱰᱤ ᱧᱩᱢ ᱦᱟᱞᱟᱝ ᱧᱛᱩᱢ ᱜᱮ ᱾ ᱴᱤᱵᱷᱤ ᱯᱨᱚᱜᱽᱨᱟᱢ ᱠᱚᱨᱮ ᱦᱚᱸ ᱟᱭᱢᱟ ᱚᱠᱛᱮ ᱨᱮ ᱥᱮᱞᱮᱫ ᱟᱠᱟᱱᱟᱭ, ᱡᱮᱢᱚᱱ ᱯᱩᱨᱵᱤᱭᱛᱟᱱ (Purabiyataan) ᱟᱨ 'ᱱᱤᱢᱤᱭᱟ ᱪᱤᱨᱟᱭᱟᱱ ᱠᱮ ᱵᱟᱥᱮᱨ (Nimiya chiraiyan ke baser) ᱥᱟᱶᱛᱮ "ᱤᱧᱟᱜ ᱥᱮᱨᱮᱧ ᱠᱩᱨᱩᱢᱩᱴᱩ" (My Musical Effort) ᱮᱢᱟᱱ ᱫᱷᱟᱲ ᱴᱤᱵᱷᱤ ᱯᱨᱚᱜᱽᱨᱟᱢ ᱠᱚᱨᱮ ᱥᱮᱞᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱢᱚᱦᱩᱣᱟ ᱴᱵᱷᱤ ᱨᱮᱱᱟᱜ 'ᱡᱤᱞᱟ ᱴᱚᱯ' ᱟᱨ 'ᱥᱩᱨᱥᱚᱨᱜᱚᱢ' ᱨᱮᱦᱚᱸᱭ ᱥᱮᱞᱮᱫ ᱞᱮᱱᱟ ᱾ ᱤᱴᱤᱵᱷᱤ ᱟᱨ ᱡᱤ ᱢᱮᱡᱤᱠ ᱤᱱᱰᱤᱭᱟ ᱨᱮᱱᱟᱜ  "ᱯᱷᱚᱞ ᱡᱟᱞᱣᱟ ᱥᱚ" (folk jalwa show) ᱨᱮ ᱫᱟᱣ ᱮ ᱦᱟᱛᱟᱣᱞᱮᱫᱼᱟ ᱾ ᱚᱞ ᱤᱱᱰᱤᱭᱟ ᱨᱮᱰᱤᱭᱳ ᱨᱮ ᱥᱟᱶᱛᱟ ᱟᱹᱨᱤ ᱥᱮᱨᱮᱧ ᱟᱨ ᱜᱚᱡᱚᱞ ᱮ ᱥᱮᱞᱮᱧ ᱞᱮᱫ ᱛᱟᱦᱮᱸᱫ ᱾

ᱨᱮᱰᱤᱭᱳ ᱢᱤᱨᱪᱤ, ᱨᱮᱰᱤᱭᱳ ᱫᱷᱩᱢ, ᱨᱮᱰᱤᱭᱳ ᱥᱚᱱᱮᱦᱤ ᱟᱨ ᱢᱚᱵᱟᱭᱤᱞ ᱨᱮᱰᱤᱭᱳ-ᱜᱽᱨᱟᱢᱵᱟᱬᱤ ᱞᱮᱠᱟᱱ ᱟᱭᱢᱟ ᱧᱩᱛᱩᱢᱟᱱ ᱮᱯᱷᱮᱢ ᱯᱟᱥᱱᱟᱣ ᱪᱟᱱᱮᱞ ᱠᱚ ᱞᱟᱹᱜᱤᱫ ᱥᱮᱨᱮᱧ ᱠᱚ ᱥᱟᱯᱲᱟᱣ ᱞᱮᱫ ᱛᱟᱦᱮᱸᱫ ᱾ ᱵᱤᱜᱽ ᱢᱮᱡᱤᱠ ᱜᱚᱝᱜᱟ (Big Magic Ganga) ᱴᱤᱵᱷᱤ ᱟᱨ ᱨᱚᱝᱜᱚ ᱯᱩᱨᱵᱤᱭᱟ (Rang Purwaiya) ᱨᱮ ᱵᱟᱪᱷᱱᱟᱣ ᱢᱟᱸᱰᱣᱟ ᱨᱤᱱᱤᱡ ᱥᱚᱦᱮᱫ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟᱭ ᱾

 ᱥᱮᱱᱮᱨᱮᱧ ᱠᱟᱹᱢᱤᱦᱚᱨᱟ 
ᱯᱩᱨᱵᱮᱭᱭᱟ ᱩᱥᱛᱟᱫᱽ, ᱵᱮᱴᱤ ᱪᱚᱨᱚᱭᱤᱭᱟ ᱥᱚᱢᱟᱱ, ᱨᱟᱫᱷᱟ ᱨᱚᱥᱤᱭᱟ, ᱥᱚᱵᱽᱠᱮ ᱨᱟᱢ ᱨᱚᱥᱩᱞ, ᱵᱚᱥᱚᱱᱛᱤ ᱵᱟᱭᱮᱨ, ᱥᱤᱵᱽ ᱡᱚᱜᱤᱭᱟ, ᱥᱚᱡᱷᱤ ᱨᱟᱜᱽ, 
ᱥᱚᱣᱟᱱᱤ ᱵᱟᱦᱟᱨ, ᱱᱤᱨᱜᱩᱱᱤᱭᱟ ᱠᱚᱵᱤᱨ, ᱢᱚᱦᱟᱛᱢᱟ ᱜᱟᱱᱰ᱾, ᱱᱚᱫᱤᱭᱟ ᱫᱷᱤᱨᱮ ᱵᱚᱦᱮ, ᱵᱷᱚᱭᱮᱥ ᱚᱯᱷ ᱜᱟᱧᱡᱮᱥ, ᱢᱟᱭᱤ, ᱪᱷᱚᱴᱴᱤ ᱢᱟᱭᱤᱭᱟ ᱨᱚᱝᱠᱚ ᱠᱚᱲᱚᱥᱚ, ᱪᱚᱨᱠᱷᱚᱣᱟ ᱪᱟᱞᱩ ᱨᱟᱦᱮ, ᱡᱚᱱᱛᱟ ᱜᱤᱛ, ᱡᱚᱱ ᱨᱟᱡᱽ, ᱫᱩᱱᱤᱭᱟ ᱠᱟᱭᱟᱢᱵᱽ ᱠᱤᱥᱟᱱ ᱥᱮ, ᱵᱟᱴᱤᱦᱤᱭᱟ, ᱵᱚᱨᱟᱦ ᱢᱟᱥ, ᱠᱩᱶᱚᱨ ᱜᱤᱛ, ᱥᱚᱦᱚᱨ-ᱢᱚᱝᱜᱚᱞ-ᱵᱚᱫᱷᱟᱭᱤ, ᱥᱩᱦᱟᱜᱽ ᱨᱟᱜᱽ, ᱪᱚᱭᱤᱛᱟ-ᱪᱚᱭᱤᱛᱤ-ᱜᱷᱚᱴᱚ ᱮᱢᱟᱱ ᱥᱮᱨᱮᱧ ᱠᱚ ᱾
ᱥᱟᱹᱠᱷᱭᱟᱹᱛ

ᱛᱷᱚᱠ:AWB